CELEX: C2004/106/70
Language: da
Date: 2004-04-30 00:00:00
Title: Sag C-139/04: Saganlagt den 15. marts 2004 af Kommissionen for De EuropæiskeFællesskaber mod Den Italienske Republik.

30.4.2004   
            
            
               DA
            
            
               Den Europæiske Unions Tidende
            
            
               C 106/40
            
         Sag anlagt den 15. marts 2004 af Kommissionen for De Europæiske Fællesskaber mod Den Italienske Republik.
   (Sag C-139/04)
   (2004/C 106/70)
   Ved De Europæiske Fællesskabers Domstol er der den 15. marts 2004 anlagt sag mod Den Italienske Republik af Kommissionen for De Europæiske Fællesskaber ved Gregorio Valero Jordana og Roberto Amorosi, og med valgt adresse i Luxembourg.
   Kommissionen har nedlagt følgende påstande:
   
               —
            
            
               Det fastslås, at Den Italienske Republik har tilsidesat sine forpligtelser i henhold til artikel 11 i direktiv 96/62/EF (1), sammenholdt med samme direktivs artikel 4, stk. 1, og med direktiv 99/30/EF, og sine forpligtelser i henhold til artikel 11 i direktiv 96/62/EF, sammenholdt med samme direktivs artikel 4, stk. 1, med direktiv 99/30/EF (2) og med artikel 1 i beslutning 2001/839/EF (3), idet den kun delvis har underrettet Kommissionen om de anvendte metoder med henblik på den foreløbige vurdering af luftkvaliteten, jf. artikel 3, for så vidt angår de stoffer, der er omfattet af direktiv 99/30/EF, og den, i øvrigt efter den 30. september 2002, har fremsendt det spørgeskema, der er vedtaget i henhold til beslutning 2001/839/EF, og den kun har fremsendt nogle af de oplysninger for 2001 vedrørende de stoffer, der er omfattet af direktiv 99/30/EF, således som fastsat i artikel 11, stk. 1, litra a), i) og ii), og stk. 1, b), i direktiv 96/62/EF.
            
         
               —
            
            
               Den Italienske Republik tilpligtes at betale sagens omkostninger.
            
         Søgsmålsgrunde og væsentligste argumenter:
   Styringen af de oplysninger, Den Italienske Republik har fremsendt, tilkommer regionerne, og enkelte af dem har ifølge Kommissionen ikke overholdt de forpligtelser, der var anført i den begrundede udtalelse. Indtil nu har Kommissionen imidlertid ikke modtaget oplysninger vedrørende de metoder, der er anvendt med henblik på den foreløbige vurdering af luftkvaliteten, jf. artikel 5 i direktiv 96/62/EF, for så vidt angår de stoffer, der er omfattet af direktiv 99/30EF, fra følgende regioner: Abruzzerne, Basilicata, Calabrien, Campanien, Emilia Romagna, Friuli Venezia Giulia, Lazio, Molise, Apulien, Sardinien, Sicilien, den selvstyrende provins Bolzano, Umbrien og Veneto. Desuden har Kommissionen ikke modtaget spørgeskemaerne for år 2001 vedrørende de stoffer, der er omfattet af direktiv 99/30/EF, jf. artikel 11, stk. 1, litra a), i) og ii), og stk. 1, litra b), i direktiv 96/62/EF, fra følgende regioner: Abruzzerne, Basilicata, Calabrien, Campanien, Friuli Venezia Giulia, Molise, Apulien, Sardinien, Sicilien, den selvstyrende provins Bolzano og Umbrien.
   
      (1)  EFT L 296 af 21.11.1996, s.55.
   
      (2)  EFT L 163 af 29.6.1999, s. 41.
   
      (3)  EFT L 319 af 4.12.2001, s. 45.